钦定古今图书集成/历象汇编/岁功典/第069卷 > 《农政全书》 > 农事占候
## 钦定古今图书集成/历象汇编/岁功典/第069卷 > 《农政全书》 > 农事占候

八月早禾怕北风，晚禾怕南风。　朔日晴，主冬旱，宜
姜，略得雨，宜麦。一云：风雨宜麦，主布贵麻子贵十倍。
又云：凡朔要晴，惟此日要雨，好种麦。　白露雨为苦
雨，稻禾霑之则白飒，蔬菜霑之则味苦。谚云：“白露日，
个雨来，一路苦一路。”又云：“白露前是雨，白露后是鬼。”
其时之雨，片云来便雨，稻花见日吐出，阴雨则收。正
吐之时，暴雨忽来，卒不能收，遂致白飒之患。若连朝
雨，反不为灾，不免担阁吐秀，有皮壳厚之病。　秋分
要微雨，或阴天最妙，主来年高低田大熟，　喜雨。《谚》
云：“麦秀风摇，稻秀雨浇。”此言将秀得雨，则堂肚大，谷
穗长。秀实之后雨则米粒圆，见收数　畏旱。《谚》云：“田
怕秋干，人怕老穷。”秋热损稻，旱则必热，　怕秋水潦
稻。谚云：“雨水淹没产，全收不见半。”　八月又作新凉。
谚云：“处暑后十八盆汤。”　又云：“立秋后四十五日浴
堂干。”　中旬作热谓之潮热。又名八月。小春　十八
日潮生，日前后有水谓之横港水。